<classify> Hayo yalisemwa jana na Rais wa Kamati ya Olimpiki Tanzania TOC, Gulam Rashid wakati wa ufunguzi wa mafunzo ya awali ya makocha wa mpira wa mikono yanayofanyika katika shule za Filbert Bayi Mkuza Kibaha.Rashid aliwataka makocha hao kuacha tabia ya wenzao ya kupenda kufundisha wachezaji wakubwa na kukacha kufundisha wale wa chini ambao wanahitaji msingi wa mchezo husika.Makocha wengi wamekuwa na tabia ya kukwepa kufundisha chini na badala yake wanapenda kufundisha wachezaji waliokuwa tayari, na ninyi msifanye hivyo na badala yake mfundishe kuanzia chini kabisa, ambako mchezaji anaanzia, alisema Rashid.Katibu Mkuu wa TOC Bayi aliwaambia makocha hao kuwa, jukumu la kufundisha mchezo huo sio la Chama cha Mpira wa Mikono Taha, ila ni lao, hivyo wanatakiwa kwenda kuwafundisha vijana.Aliwataka makocha hao kujua kuwa kuandaa mafunzo kama hayo ni gharama kubwa, hivyo lazima kutekeleza lengo la mafunzo la kuuendeleza mchezo huo hapa nchini.Alisema kuwa kuandaa mafunzo kama hayo ni gharama kubwa, hivyo lazima makocha hao walijue hilo na wahakikishe baada ya mafunzo wanakwenda kuwafundisha vijana huko wanakotoka.Naye Mkufunzi kutoka Chama cha Kimataifa cha Mpira wa Mikono IHF, Martin Tuma alisema lengo na mafunzo hayo ni kuhakikisha makocha huko wanakoenda kufundisha wanapata wachezaji wenye ubora na sio wingi.Alisema huko wanakotoka makocha kuna wachezaji wengi, hivyo mafunzo hayo yatawasaidia kuwapata wale wenye viwango vizuri ambao watasaidia kuuendeleza mchezo huo hapa nchini.Katibu Mkuu wa Taha, Nicolaus Mihayo aliwataka makocha hao watakapohitimu kutoviweka kabati vyeti vyao na badala yake kuufundisha mchezo huo ili kuuendeleza hapa nchini.  <topic>: MICHEZO 